1 priedas „Techninė specifikacija“

TECHNINĖ SPECIFIKACIJA
	PROFESINIO MOKYMO ĮSTAIGŲ MOKINIŲ PRODUKTYVAUS PROFESINIO STARTO PROGRAMOS PASLAUGŲ PIRKIMAS

[bookmark: _Hlk95113507]I SKYRIUS
BENDROSIOS NUOSTATOS
 
1. Viešoji įstaiga Inovacijų agentūra, įgyvendindama savo strateginius tikslus ir siekdama stiprinti Lietuvos regionų ekonominį gyvybingumą bei jaunimo verslumą, vykdo verslumo ugdymo ir profesinio starto programos paslaugų pirkimą pagal šioje techninėje specifikacijoje numatytas sąlygas.
2. Techninėje specifikacijoje vartojamos sąvokos: 
2.1. Profesinio mokymo įstaigų mokinių produktyvaus profesinio starto programa (toliau – Programa) – profesionalių paslaugų visuma, apimanti mokymų, individualių konsultacijų, praktinių užduočių, baigiamojo renginio bei kitų šioje techninėje specifikacijoje numatytų veiklų įgyvendinimą, siekiant ugdyti Programos dalyvių gebėjimus profesines kompetencijas pritaikyti kuriant ir vystant ekonomiškai tvarią, produktyvią, konkurencingą ir didesnę pridėtinę vertę kuriančią veiklą, atliepiančią rinkos ir regionų ekonominius poreikius.
2.2. Programos projektas (toliau – Projektas) – Perkančiosios organizacijos pateikiamas Programos turinio ir struktūros aprašas, kuriame nustatomi Programos tikslai, uždaviniai, mokymų temos, siekiami rezultatai ir pagrindiniai Programos įgyvendinimo principai (Techninės specifikacijos priedas Nr. 1).
2.3. Perkančioji organizacija – Viešoji įstaiga Inovacijų agentūra. 
2.4. Tiekėjas – viešajame pirkime dalyvaujantis ar jį laimėjęs subjektas, atsakingas už Programos įgyvendinimą pagal šios techninės specifikacijos reikalavimus.
2.5. Programos dalyvis  – profesinio mokymo įstaigos mokinys, įgijęs ar siekiantis įgyti profesinę kvalifikaciją, atrinktas dalyvauti Programoje. Tiekėjas atsako už Programos dalyvių pritraukimą, informavimą ir atrankos proceso organizavimą, o galutinis dalyvių sąrašas tvirtinamas Perkančiosios organizacijos.
2.6. Programos vadovas  – organizuoja ir koordinuoja Programos veiklas, užtikrina sklandų ekspertų ir mentorių įsitraukimą, atsako už komunikaciją su Perkančiąja organizacija bei Programos įgyvendinimo priežiūrą. Programos vadovas taip pat atsakingas už Programos dalyvių įtraukimą, jų supažindinimą su Programos turiniu, dalyvių poreikių ir lūkesčių identifikavimą bei bendrą dalyvių pažangos stebėseną.
2.7. Ekspertas –  Tiekėjo pasitelktas specialistas, turintis praktinės patirties verslo, finansų, rinkodaros ar kitose su savarankiškos veiklos vykdymu susijusiose srityse, teikiantis mokymų ir (ar) individualių konsultacijų paslaugas Programos dalyviams. Ekspertas dalijasi praktinėmis žiniomis ir patirtimi, padedančia dalyviams parengti ekonomiškai pagrįstą starto planą ir pasirengti savarankiškos veiklos pradžiai.
2.8. Programos ciklas  – pagal su Perkančiąja organizacija suderintą Programą vienoje profesinio mokymo įstaigoje įgyvendinamų veiklų visuma, apimanti mokymus pagal numatytas temas, individualias konsultacijas ir kitas Programoje numatytas veiklas.
2.9.  Baigiamasis renginys – baigiamasis visos Programos renginys, organizuojamas pasibaigus Programos ciklams, kurio metu Programos dalyviams sudaroma galimybė pristatyti Programos metu parengtus produktyvios veiklos vystymo planus, veiklos sprendimus ar kitus pasiektus rezultatus, pagrindžiant jų kuriamą vertę, ekonominį tvarumą, produktyvumo didinimo potencialą ir aktualumą rinkos ir (ar) regiono poreikiams. Programos dalyviams sudaroma galimybė gauti grįžtamąjį ryšį ir praktines įžvalgas iš verslo ekspertų, mentorių, regiono verslo atstovų bei kitų renginio dalyvių. Renginys turi būti orientuotas į praktinį mokymąsi, dalyvių motyvaciją ir tolimesnį vystomų veiklų tobulinimą, sudarant galimybes tinklaveikai, profesinių ryšių kūrimui ir tarpusavio bendradarbiavimui.


[bookmark: _Hlk95113527]II SKYRIUS
PIRKIMO OBJEKTAS
 
3. Pirkimo objektas – profesinio mokymo įstaigų mokinių produktyvaus profesinio starto programos įgyvendinimo paslaugos (toliau – Paslaugos).
4. Pirkimo tikslas – įgyvendinti Perkančiosios organizacijos parengtą Programą, orientuotą į profesinio mokymo įstaigų mokinius ir absolventus, siekiant ugdyti jų gebėjimus profesines kompetencijas pritaikyti kuriant ir vystant ekonomiškai tvarią, produktyvią, konkurencingą ir didesnę pridėtinę vertę kuriančią veiklą, atliepiančią rinkos ir regionų ekonominius poreikius. Programa turi būti paremta praktiniu mokymusi, realių rinkos ir regionų poreikių analize, šiuolaikinių darbo metodų, skaitmeninių ir dirbtinio intelekto sprendimų taikymu, veiklos produktyvumo ir ekonominio pagrįstumo vertinimu bei individualizuota ekspertine pagalba. Programa turi sudaryti sąlygas Programos dalyviams ne tik pasirengti savarankiškos ekonominės veiklos pradžiai, bet ir ugdyti gebėjimus kurti pelningą, augimo potencialą turinčią ir didesnę pridėtinę vertę generuojančią veiklą, prisidedančią prie regionų ekonominio gyvybingumo ir konkurencingumo stiprinimo. Paslaugos teikiamos lietuvių kalba.
5. Numatoma Paslaugų teikimo trukmė – iki 2026 m. gruodžio 15 d. (imtinai).
6. Tiekėjas Paslaugas turi teikti ne mažiau kaip dviejose profesinio mokymo įstaigose, esančiose Lietuvos Respublikos pasienio regionuose (pvz., Lazdijų, Varėnos, Šalčininkų, Švenčionių, Visagino ar kitose pasienio savivaldybėse). Galutinis profesinio mokymo įstaigų pasirinkimas turi būti suderintas su Perkančiąja organizacija ir patvirtintas raštu prieš pradedant Paslaugų teikimą. Paslaugos turi būti organizuojamos užtikrinant nuolatinį bendradarbiavimą su Perkančiąja organizacija ir profesinio mokymo įstaigomis bei tinkamą Programos veiklų koordinavimą, įgyvendinimo priežiūrą ir Programos tikslų pasiekimą.

PASIRENGIMAS PROGRAMAI  IR REIKALAVIMAI PASLAUGOMS

7. Programos tikslas – Techninės specifikacijos priede Nr. 1 nurodytomis mokymų temomis teikti aukštos kokybės mokymų, individualių konsultacijų paslaugas profesinio mokymo įstaigų mokiniams ir absolventams, siekiant ugdyti jų gebėjimus profesines kompetencijas pritaikyti kuriant ir vystant ekonomiškai tvarią, produktyvią, konkurencingą ir didesnę pridėtinę vertę kuriančią veiklą, atliepiančią rinkos ir regionų ekonominius poreikius.
8. Programa orientuota į praktinių gebėjimų, reikalingų produktyviai ir ekonomiškai tvariai veiklai kurti bei vystyti, ugdymą. Programos metu dalyviai turi būti skatinami identifikuoti realius rinkos ir (ar) regiono poreikius, įvertinti savo profesinių kompetencijų pritaikymo galimybes, formuoti konkurencingą vertės pasiūlymą, ieškoti aukštesnę pridėtinę vertę kuriančių veiklos sprendimų, taikyti skaitmeninius ir dirbtinio intelekto įrankius veiklos produktyvumui didinti, vertinti veiklos kaštus, kainodarą, pajamų potencialą ir ekonominį tvarumą bei planuoti pagrįstus veiklos vystymo ir augimo veiksmus.
9. Tiekėjas turi užtikrinti intensyvų, nuoseklų ir profesionalų Paslaugų teikimą, orientuotą į praktinius ir pamatuojamus rezultatus, aktyviai įtraukiant Programos dalyvius į rinkos ir (ar) regiono poreikių analizę, veiklos sprendimų kūrimą ir testavimą, produktyvumo didinimo galimybių paiešką, ekonominio pagrįstumo vertinimą ir individualaus produktyvios veiklos vystymo plano rengimą, taip pat užtikrinant Perkančiosios organizacijos nustatytų rodiklių pasiekimą.
10. Pasirengimas Programai apima šias paslaugas:
10.1. Pagal Perkančiosios organizacijos pateiktą Projektą Tiekėjas turi parengti ir pateikti Programos įgyvendinimo planą;
10.2. Programos įgyvendinimo planas turi apimti: 
10.2.1. Programos etapų išdėstymą laike ir Programos struktūrą, numatant nuoseklią veiklų seką bei jų įgyvendinimą ne mažiau kaip dviejose profesinio mokymo įstaigose, esančiose Lietuvos pasienio regionuose, užtikrinant veiklų nuoseklumą, tarpusavio sąsajas ir Programos dalyvių įsitraukimą viso Programos ciklo metu. Vieno Programos ciklo pagrindinės mokymų, praktinių užduočių, ir individualių konsultacijų veiklos turi būti suplanuotos intensyviu formatu ir įgyvendinamos per ne ilgesnį kaip 7 savaičių laikotarpį, neįskaitant baigiamojo Programos renginio;
10.2.2.  Programos įgyvendinimui taikomų mokymosi metodų aprašymą, orientuotą į praktinį mokymąsi ir realių situacijų sprendimą, įskaitant praktinių užduočių pobūdį, dalyvių įtraukimo būdus, rinkos ir (ar) regiono poreikių analizės metodus, veiklos sprendimų kūrimo ir testavimo principus bei produktyvios veiklos vystymo plano rengimo metodiką;
10.2.3. Detalų Programos planą pagal Projekte (Techninės specifikacijos priedas Nr. 1) nurodytas temas, įskaitant kiekvienos temos tikslus, pagrindines potemes, praktines veiklas, numatomus tarpinius rezultatus ir jų sąsajas su galutiniu Programos dalyvio rengiamu produktyvios veiklos vystymo planu;
10.2.4.  Individualių konsultacijų organizavimo modelį, numatant konsultacijų teikimo principus, Programos dalyvių registravimo ir paskirstymo tvarką, konsultacijų turinio pritaikymą individualiems poreikiams bei konsultacijų sąsajas su dalyvio profesinėmis kompetencijomis, vystoma veikla, jos produktyvumu, ekonominiu pagrįstumu ir augimo potencialu;
10.2.5.  Skaitmeninio konsultacijų registravimo ir administravimo sprendimo aprašymą, užtikrinant galimybę Programos dalyviams registruotis į konsultacijas, pasirinkti konsultacijos laiką ir gauti su konsultacijomis susijusią informaciją, taip pat suteikiant prieigą Perkančiosios organizacijos paskirtiems asmenims konsultacijų panaudojimo stebėsenai;
10.2.6. Produktyvios veiklos sprendimų vertinimo ir prizinio fondo įgyvendinimo mechanizmo aprašymą, numatant Programos dalyvių parengtų produktyvios veiklos vystymo planų ir (ar) veiklos sprendimų vertinimo, atrankos, prizų skyrimo ir jų panaudojimo principus. Vertinimo mechanizmas turi apimti ne mažiau kaip kuriamos pridėtinės vertės, rinkos ir (ar) regiono poreikio atliepimo, ekonominio pagrįstumo, produktyvumo didinimo potencialo, įgyvendinamumo ir augimo potencialo vertinimą.
10.2.7. Baigiamojo renginio išdėstymą laike, kartu pateikiant siūlomą renginio planą ir konceptą, numatomas konkrečias veiklas, Programos dalyvių rezultatų pristatymo formatą, grįžtamojo ryšio organizavimo principus, tinklaveikos veiklas ir dalyvių paskatinimo mechanizmo įgyvendinimą.
11. Programą turi sudaryti ne mažiau kaip 5 praktiniai mokymai skirtingomis temomis, apimančiomis profesinių kompetencijų pritaikymą ekonominei vertei kurti, rinkos ir regiono poreikių identifikavimą, konkurencingo vertės pasiūlymo formavimą, klientų paiešką ir pajamų kūrimą, veiklos produktyvumo didinimą taikant skaitmeninius ir dirbtinio intelekto sprendimus, veiklos kaštų, kainodaros, pelningumo ir ekonominio tvarumo planavimą bei veiklos vystymo ir augimo aspektus, nurodytus Projekte (Techninės specifikacijos priedas Nr. 1).
12. Programoje numatyta ne mažiau kaip 2 (du) Programos ciklai, kiekvieną ciklą įgyvendinant atskiroje profesinio mokymo įstaigoje.
13. Reikalavimai mokymams: 
13.1. Mokymuose gali dalyvauti tik Programos dalyviai. Vienos mokymų grupės dydis – ne mažesnis kaip 10 ir ne didesnis kaip 20 Programos dalyvių. Mokymų grupės sudaromos kiekvienoje profesinio mokymo įstaigoje atskirai.
13.2. Kiekvienai mokymų temai turi būti: 
13.2.1. Skiriama ne mažiau kaip 4 akademinės valandos, iš kurių ne mažiau kaip pusė laiko turi būti skiriama praktinėms veikloms, užduotims ar dirbtuvėms. Į šią trukmę neįskaičiuotos kavos / pietų pertraukos, kurių bendras laikas negali viršyti 1,5 val. per vieną mokymų dieną.  
13.2.2. Numatytos praktinės veiklos, orientuotos į Programos dalyvių aktyvų įsitraukimą, praktinių gebėjimų formavimą ir realių ekonominių bei profesinių situacijų sprendimą. Praktinės veiklos turi būti pritaikytos profesinio mokymo įstaigų mokinių auditorijai ir, atsižvelgiant į mokymų temą, apimti realių rinkos ir (ar) regiono poreikių analizę, profesinių kompetencijų pritaikymo galimybių vertinimą, veiklos sprendimų kūrimą ir testavimą, klientų poreikių analizę, produktyvumo didinimo galimybių paiešką, skaitmeninių ir dirbtinio intelekto sprendimų taikymą, kainodaros, kaštų, pajamų ir pelningumo skaičiavimus bei veiklos vystymo sprendimų priėmimą;
13.2.3. Tiekėjas turi parengti ir Programos metu taikyti produktyvios veiklos vystymo plano šabloną, skirtą nuosekliam Programos dalyvio profesinių kompetencijų pritaikymo, kuriamos vertės, veiklos produktyvumo, ekonominio pagrįstumo ir augimo potencialo planavimui. Šablonas turi būti iš anksto suderintas su Perkančiąja organizacija ir apimti ne mažiau kaip:
13.2.3.1. Programos dalyvio profesines kompetencijas ir jų pritaikymo galimybes;
13.2.3.2. Identifikuotą rinkos ir (ar) regiono poreikį ar problemą;
13.2.3.3. Siūlomą produktą, paslaugą ar kitą veiklos sprendimą;
13.2.3.4. Kuriamą vertę klientui ir veiklos išskirtinumą;
13.2.3.5. Tikslinę auditoriją ir klientų pasiekimo būdus;
13.2.3.6. Pagrindinius veiklos procesus ir jų organizavimą;
13.2.3.7. Numatomus skaitmeninius, automatizavimo ir (ar) dirbtinio intelekto sprendimus veiklos produktyvumui didinti;
13.2.3.8. Preliminarius veiklos kaštus ir kainodarą;
13.2.3.9. Pajamų, pelningumo ir ekonominio tvarumo prielaidas;
13.2.3.10. Pagrindines rizikas ir jų valdymo būdus;
13.2.3.11. Ne trumpesnio kaip 6 mėnesių laikotarpio veiklos vystymo ir augimo veiksmų planą.
13.3. Po kiekvienos mokymų temos Programos dalyviams turi būti pateikiamos praktinės savarankiškos užduotys, skirtos įgytų žinių pritaikymui, realių rinkos ir (ar) regiono poreikių vertinimui, kuriamo veiklos sprendimo testavimui ir nuosekliam produktyvios veiklos vystymo plano rengimui bei tobulinimui.
13.4. Programos dalyviams viso Programos įgyvendinimo metu turi būti sudaryta galimybė, esant individualiam poreikiui, pasinaudoti individualiomis konsultacijomis. Konsultacijos gali būti skirtos individualiems klausimams, praktinių užduočių aptarimui, profesinių kompetencijų pritaikymo ekonominei vertei kurti galimybių vertinimui, rinkos ir (ar) regiono poreikio pagrindimui, kuriamo produkto, paslaugos ar kito veiklos sprendimo vystymui, produktyvumo didinimo galimybių paieškai, skaitmeninių ir dirbtinio intelekto sprendimų taikymui, ekonominio pagrįstumo, kainodaros, kaštų, pajamų, pelningumo ir augimo potencialo vertinimui bei produktyvios veiklos vystymo plano rengimui ir tobulinimui. Konsultacijos gali būti teikiamos kontaktiniu arba nuotoliniu būdu.
14. Tiekėjas ne vėliau kaip per 7 darbo dienas nuo Paslaugų sutarties įsigaliojimo dienos privalo pateikti Perkančiajai organizacijai Programos įgyvendinimo planą, parengtą pagal Techninės specifikacijos 10.1–10.2 papunkčiuose nustatytus reikalavimus. Tiekėjas turi organizuoti Programos įgyvendinimo plano pristatymą Perkančiosios organizacijos nurodytu būdu (kontaktiniu arba nuotoliniu), pristatydamas Programos struktūrą, etapų išdėstymą, mokymų temas, metodiką, praktinių veiklų pavyzdžius, individualių konsultacijų organizavimo modelį bei Programos metu taikomą produktyvios veiklos vystymo planą ar kitą lygiavertę praktinio veiklos planavimo priemonę. Perkančioji organizacija turi teisę teikti pastabas ir pasiūlymus dėl Programos įgyvendinimo plano tobulinimo. Tiekėjas privalo atsižvelgti į pateiktas pastabas ir, esant poreikiui, pakartotinai koreguoti Programos įgyvendinimo planą. Programos įgyvendinimas gali būti pradedamas tik Perkančiajai organizacijai raštu patvirtinus galutinį Programos įgyvendinimo planą. Galutinis Programos įgyvendinimo planas turi būti suderintas ne vėliau kaip per 20 kalendorinių dienų nuo Paslaugų sutarties įsigaliojimo dienos.
15. Pirkimui taikomos Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos apsaugos ministro 2011 m. birželio 28 d. įsakymu Nr. D1-508 (aktuali redakcija) (toliau – Aprašas), nuostatos:
15.1. [bookmark: part_605f63ee1ea047c5b6535593c1b7b974]Tiekėjo naudojamas popierius turi būti: 1) pagamintas iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant Forest Stewardship Council (toliau – FSC) ar Miškų sertifikavimo sistemų pripažinimo programą (angl. Programme for the Endorsement of Forest Certification schemes (toliau – PEFC) arba lygiavertes miškų sertifikavimo sistemas, kita dalis – iš perdirbto popieriaus plaušų; 2) turi būti nebalintas arba balintas nenaudojant chloro dujų.
15.2. Paslaugų tiekėjas turi siekti, kad Paslaugai suteikti būtų sunaudojama mažiau gamtos išteklių ir taip būtų laikomasi Aprašo 4.4.4.1 punkte nustatyto aplinkosauginio principo, t. y., siekti, kad Paslaugų tiekėjas ir jo pasitelkiami specialistai, teikiantys Paslaugą, atvykimui į Paslaugos suteikimo vietą rinktųsi netaršias / mažiau taršias transporto priemones, kurios atitinka žaliojo pirkimo reikalavimus, nurodytus Apraše ir (arba) siekti, kad Paslaugai teikti naudojamos transporto priemonės naudotų degalus, atitinkančius Lietuvos Respublikos alternatyviųjų degalų įstatyme įtvirtintus reikalavimus.
15.3. [bookmark: part_8a09e38c1ac94859a0adde456f403c6c][bookmark: part_522f8579f1cd49708b8fd0fb957de640][bookmark: part_f9230c59c52b4f5ca7ba9a881e89cdec][bookmark: part_71a1734f7ed6414da2485bbfe8322672]Maisto produktai ir maitinimo paslaugos: ne mažiau kaip 30 proc. perkamų maisto produktų (išskyrus maisto produktus skirtus gyvūnams) kiekio (kilogramais, litrais, vienetais) turi atitikti bent vieną iš šių minimalių aplinkos apsaugos kriterijų: 1) produktai turi turėti ekologiškam produktui išduotą sertifikatą pagal 2018 m. gegužės 30 d. Europos Parlamento ir Tarybos reglamento (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 su visais pakeitimais ir papildymais, reikalavimus arba 2) produktai turi atitikti 2012 m. lapkričio 21 d. Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų ir (ar) Lietuvos Respublikos žemės ūkio ministro 2015 m. sausio 7 d. įsakymo Nr. 3D-10 „Dėl žemės ūkio ir maisto produktų saugomų kilmės vietos nuorodų, saugomų geografinių nuorodų ir garantuotų tradicinių gaminių įregistravimo ir kai kurių žemės ūkio ministro įsakymų pripažinimo netekusiais galios“ reikalavimus ir jiems suteikta saugoma geografinė nuoroda ir (ar) saugoma kilmės vietos nuoroda, ir (ar) garantuoto tradicinio gaminio nuoroda (toliau – saugomos nuorodos), arba produktai turi būti sertifikuoti ženklu „Kokybė“, kaip numatyta Lietuvos Respublikos žemės ūkio ministro 2022 m. gegužės 20 d. įsakymu Nr. 3D-351 „Dėl Nacionalinės maisto kokybės sistemos taisyklių patvirtinimo ir kai kurių žemės ūkio ministro įsakymų pripažinimo netekusiais galios“ (toliau – NKP), ar atitikti Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005, 16 straipsnio 1 punkto b dalyje nurodytų lygiaverčių kitų valstybių narių pripažintų maisto produktų kokybės sistemų (toliau – lygiavertės kitų valstybių narių pripažintos maisto produktų kokybės sistemos) reikalavimus. Sutarties vykdymo metu Perkančioji organizacija turi teisę prašyti atitiktį šiuose papunkčiuose nurodytiems kriterijams įrodančių dokumentų, kurie gali būti: galiojantys ekologinės gamybos sertifikatai produktams, galiojantys NKP gamintojų sertifikatai, skelbiami sertifikavimo įstaigų interneto svetainėse, produktai su saugomomis nuorodomis, registruoti oficialioje Europos Sąjungos geografinių nuorodų registro duomenų bazėje „eAmbrosia“, arba kiti lygiaverčiai įrodymai.
15.4. Maitinimo paslaugų teikimo (kavos pertraukų organizavimo) bei baigiamojo Programos renginio metu maistas ir gėrimai turi būti pateikiami naudojant daugkartinio naudojimo stalo įrankius, stiklinius ir kitokius indus bei staltieses arba atsinaujinančių išteklių pagrindu pagamintus stalo įrankius, indus bei viešojo maitinimo reikmenis.
15.5. Susidariusios atliekos (biologiškai skaidžios atliekos, stiklas, popierius, plastikas, metalas ir kt.) turi būti rūšiuojamos ir perduodamos atliekas tvarkančioms įmonėms.
15.6. Maitinimo paslaugos renginio metu turi būti teikiamos vadovaujantis ES teisės aktais, Lietuvos Respublikos maisto įstatymu, Lietuvos higienos norma HN 15:2005 „Maisto higiena“, kitais maisto higieną bei maisto saugą ir tvarkymą reglamentuojančiais teisės aktais. Tiekėjo siūlomi patiekalai ir gėrimai turi atitikti teisės aktų nustatytus kokybės ir tinkamumo vartoti reikalavimus, sanitarijos ir higienos normas ir kitus nustatytus standartus.
15.7. Pakuotės turi atitikti Apraše nustatytus reikalavimus.
15.8. Pirkimui taikomi aplinkos apsaugos (žalieji) reikalavimai taikomi tik Sutarties vykdymui. Sutarties vykdymo metu Perkančioji organizacija turi teisę prašyti pateikti atitiktį reikalavimams įrodančių dokumentų.
15.9. Perkančioji organizacija pasilieka teisę viešinti visas su Paslaugų įgyvendinimu susijusias veiklas bei įgyvendinimo etapus įvairiomis komunikacijos ir rinkodaros priemonėmis. Bet kokia Tiekėjo vykdoma komunikacija dėl Paslaugų kūrimo ar įgyvendinimo turi būti suderinta su Perkančiąja organizacija ir atitikti jos vizualinį stilių.  


[bookmark: _Hlk95113552]IV SKYRIUS 
PROFESINIO MOKYMO ĮSTAIGŲ MOKINIŲ PRODUKTYVAUS PROFESINIO STARTO ĮGYVENDINIMAS IR REZULTATAI
 
15.  Tiekėjas turi užtikrinti nuoseklų Programos įgyvendinimą ne mažiau kaip dviejose atskirose profesinio mokymo įstaigose, esančiose Lietuvos pasienio regionuose. Mokymai vykdomi profesinio mokymo įstaigų patalpose arba kitose su Perkančiąja organizacija iš anksto suderintose patalpose.
16. Tiekėjas neturi teisės reikalauti jokių papildomų mokesčių iš Perkančiosios organizacijos ir (arba) Programos dalyvių už Paslaugas, teikiamas pagal šią Techninę specifikaciją.
17. Programos įgyvendinimui turi būti pasitelktos šios veiklos: 
17.1. Ekspertų vedami mokymai, apimantys teorines žinias, realių situacijų analizę ir praktines užduotis pagal ne mažiau kaip penkias skirtingas Projekte nurodytas temas vieno Programos ciklo metu;
17.2. Savarankiškos praktinės užduotys Programos dalyviams, skirtos mokymų metu įgytoms žinioms pritaikyti ir individualiam produktyvios veiklos sprendimui vystyti;
17.3. Produktyvios veiklos vystymo plano ar kitos lygiavertės praktinio veiklos planavimo priemonės rengimas ir nuoseklus taikymas Programos metu;
17.4. Individualios Programos dalyvių konsultacijos;
17.5. Baigiamasis Programos renginys, apimantis Programos metu parengtų produktyvios veiklos vystymo planų ir (ar) veiklos sprendimų pristatymą, vertinimą, grįžtamąjį ryšį, tinklaveiką ir geriausių sprendimų paskatinimą.
18.      Individualios konsultacijos teikiamos Programos dalyviams pagal jų išreikštą individualų poreikį. Vienos individualios konsultacijos trukmė – ne trumpesnė kaip 1 (viena) darbo valanda. Vienam Programos dalyviui gali būti suteikiamos ne daugiau kaip 2 (dvi) individualios konsultacijos. Laikas, reikalingas ekspertui pasirengti konsultacijai, neįskaičiuojamas į individualios konsultacijos trukmę ir atskirai neapmokamas. Esant mažam bendram individualių konsultacijų panaudojimui, bendru Perkančiosios organizacijos ir Tiekėjo sutarimu konkrečiam Programos dalyviui gali būti suteikta iki 3 (trijų) individualių konsultacijų.
18.1. Individualių konsultacijų metu Programos dalyvis gali konsultuotis dėl profesinių kompetencijų pritaikymo ekonominei vertei kurti, rinkos ir (ar) regiono poreikio pagrindimo, kuriamo produkto, paslaugos ar kito veiklos sprendimo vystymo, klientų poreikių, vertės pasiūlymo, veiklos procesų, produktyvumo didinimo, skaitmeninių ir dirbtinio intelekto sprendimų taikymo, kainodaros, kaštų, pajamų, pelningumo, ekonominio tvarumo, augimo galimybių bei kitų su produktyvios veiklos vystymu susijusių klausimų. Ekspertas turi, kai taikoma, įvertinti Programos dalyvio atliktas praktines užduotis ir pateikti konkrečias tolesnio vystymo rekomendacijas.
19. Visos Programos įgyvendinimo metu turi būti užtikrintas ne mažesnis kaip 30 unikalių Programą sėkmingai užbaigusių Programos dalyvių skaičius. Tiekėjas taip pat turi suorganizuoti Programos pristatymo veiklas profesinio mokymo įstaigose, kuriose turi sudalyvauti ne mažiau kaip 100 profesinio mokymo įstaigų mokinių.
19.1. Programą sėkmingai užbaigusiu Programos dalyviu laikomas asmuo, kuris dalyvavo ne mažiau kaip 4 iš 5 Programos mokymų temų, atliko Programos metu nustatytas praktines užduotis ir parengė produktyvios veiklos vystymo planą arba kitą lygiavertę praktinio veiklos planavimo priemonę, atitinkančią Techninės specifikacijos 13.2.3 papunktyje nustatytus reikalavimus.
20. Už Programos dalyvių lankomumo stebėseną atsakingas Tiekėjas, bendradarbiaudamas su Perkančiosios organizacijos ir profesinio mokymo įstaigų paskirtais kontaktiniais asmenimis.
21. Kiekvienoje profesinio mokymo įstaigoje turi būti organizuojami ne mažiau kaip 5 praktiniai mokymai Programos dalyviams.
22.  Tiekėjas turi užtikrinti, kad kiekvienam Programos dalyviui, faktiškai pradėjusiam dalyvauti Programoje, pirmųjų jo lankomų Programos mokymų metu būtų įteikta Programos atributika, skirta Programos identiteto stiprinimui ir dalyvių įsitraukimui didinti. Kiekvienam tokiam Programos dalyviui turi būti įteiktas ne mažiau kaip Programos vizualinį identitetą atitinkantis medžiaginis krepšys (angl. tote bag) ir Programos ženkliukas (angl. pin badge). Programos atributikos dizainas turi būti vizualiai patrauklus jaunimo auditorijai ir iš anksto suderintas su Perkančiąja organizacija prieš Programos įgyvendinimo pradžią.
23. Tiekėjas turi užtikrinti, kad mokymai būtų organizuojami jaunimo auditorijai patraukliu, interaktyviu ir įtraukiančiu formatu, taikant praktinio mokymosi, bendradarbiavimo, kūrybinių dirbtuvių, diskusijų, situacijų analizės, komandinių užduočių, žaidybinimo (angl. gamification) ir kitus aktyvaus dalyvių įsitraukimo metodus. Mokymų metu turi būti naudojami realūs praktiniai pavyzdžiai, vizualinės ir skaitmeninės priemonės bei šiuolaikiški darbo metodai, pritaikyti profesinio mokymo įstaigų mokinių auditorijai.
24. Ekspertai (-ai) turi perteikti praktines žinias ir realius pavyzdžius, susijusius su dėstoma tema, bei užtikrinti aktyvų Programos dalyvių įtraukimą į praktines veiklas ir užduotis. Ekspertas (-ai) mokymų metu turi pasiekti Projekte numatytų tikslų ir rezultatų.
25. Kiekvienos mokymų temos metu ekspertas turi suformuoti ir pateikti Programos dalyviams praktines užduotis, atitinkančias dėstomos temos turinį. Praktinės užduotys turi būti orientuotos į realių rinkos ir (ar) regiono poreikių analizę, Programos dalyvių profesinių kompetencijų pritaikymą, kuriamos vertės pagrindimą, veiklos sprendimų kūrimą ir testavimą, produktyvumo didinimo galimybių paiešką, ekonominio pagrįstumo vertinimą bei produktyvios veiklos vystymo plano rengimą ir tobulinimą.
26. Mokomoji medžiaga (skaidrės, praktinės užduotys, produktyvios veiklos vystymo plano šablonas, skaičiuoklės, šablonai, nuorodos į mokymų metu naudojamus skaitmeninius ir dirbtinio intelekto įrankius bei kita papildoma medžiaga, reikalinga sėkmingai įsisavinti dėstomą temą ir praktiškai vystyti Programos dalyvio pasirinktą veiklos sprendimą) turi būti patalpinta Tiekėjo naudojamoje skaitmeninėje erdvėje, kuri turi būti neatlygintinai prieinama Programos dalyviams visų mokymų metu ir 90 kalendorinių dienų po jų.
27. Vienai mokymų grupei per kalendorinę savaitę vyksta ne daugiau kaip vienos temos mokymai. 
28. Kiekvienų mokymų metu Tiekėjas savo lėšomis turi užtikrinti Programos dalyvių maitinimą, organizuojant dalyvių pasitikimo vaišes prieš mokymų pradžią ir 1 (vieną) kavos pertrauką mokymų metu. Maitinimo paslaugų teikėjas turi būti iš anksto suderintas su Perkančiąja organizacija ne vėliau kaip prieš 7 darbo dienas iki pirmųjų Programos mokymų pradžios. Kavos pertrauką sudaro:
28.1. Kava ir arbata (juoda, žalia, vaisinė);
28.2. Gyvūninės kilmės ir augalinės kilmės pienas (arba grietinėlė ir augalinis pienas);
28.3. Vanduo stikliniuose buteliuose arba kitoje talpoje (pvz., ąsočiuose) su citrina, mėta ar vaisiais, užtikrinant jo prieinamumą visų mokymų metu;
28.4. Cukrus, medus ar kt. saldikliai;
28.5. Ne mažiau kaip 2 vnt. desertų vienam dalyviui (pvz., sausainiai, pyragėliai, keksiukai ar kiti desertai). Turi būti numatyti pasirinkimai skirtingiems mitybos poreikiams, įskaitant vegetariškus, veganiškus bei, esant poreikiui, maisto produktų netoleruojantiems dalyviams pritaikytus pasirinkimus.
28.6. Ne mažiau kaip 2 vnt. sūrių užkandžių vienam dalyviui (pvz., sumuštiniai, mini burgeriai, užkandėlės, suktinukai ar pan.). Turi būti numatyti pasirinkimai skirtingiems mitybos poreikiams, įskaitant vegetariškus, veganiškus bei, esant poreikiui, maisto produktų netoleruojantiems dalyviams pritaikytus pasirinkimus.
28.7. Ne mažiau kaip 1 vnt. šviežio vaisiaus vienam dalyviui (pvz., bananas, obuolys, kriaušė, apelsinas ar pan.).
29. Perkančioji organizacija pasilieka teisę bet kuriame Programos įgyvendinimo etape patikrinti ir įvertinti, ar Paslaugos teikiamos kokybiškai ir atitinka Paslaugų sutartį ir šioje Techninėje specifikacijoje nurodytas sąlygas.
30. Tiekėjas įsipareigoja koordinuoti Programos įgyvendinimą kiekvienoje profesinio mokymo įstaigoje.
31. Tiekėjas turi aktyviai bendradarbiauti su Perkančiosios organizacijos ir profesinio mokymo įstaigų paskirtais kontaktiniais asmenimis: pateikti reikalingą informaciją, inicijuoti, organizuoti, moderuoti bendrus susitikimus-diskusijas, atsakyti į užklausas žodžiu ar raštu. Nuo sutarties su Tiekėju įsigaliojimo dienos iki galutinės ataskaitos pateikimo, ne rečiau nei 1 kartą per savaitę, organizuoti susitikimus Programos įgyvendinimo aptarimui su Perkančiosios organizacijos paskirtu atstovu.  
32. Tiekėjo vykdoma Programa ir ataskaita turi būti parengta ir pristatyta lietuvių kalba ir pateikiama elektroniniu ar kitu būdu, kurį nurodo Perkančioji organizacija po Paslaugų teikimo sutarties sudarymo.  
33. Tiekėjas turi teisę koreguoti Perkančiosios organizacijos patvirtintame Programos įgyvendinimo plane numatytų mokymų ir renginio datas pagal sutartyje nustatytas sąlygas. Pakeitimai turi būti iš anksto suderinami su Perkančiąja organizacija ne vėliau kaip prieš 7 kalendorines dienas ir Tiekėjas gali jų vykdymą pradėti tik gavęs raštišką Perkančiosios organizacijos patvirtinimą. 
34. Paslaugos turi būti suteiktos laiku, kokybiškai ir atitikti įprastus tokioms paslaugoms keliamus reikalavimus. 
35.  Ne mažiau kaip 30 Programos dalyvių turi būti parengę praktiškai pritaikomą produktyvios veiklos vystymo planą arba kitą lygiavertę praktinio veiklos planavimo priemonę, atitinkančią Techninės specifikacijos 13.2.3 papunktyje nustatytus reikalavimus. Produktyvios veiklos vystymo plane turi būti numatyta bent:
35.1. Programos dalyvio profesinės kompetencijos ir jų pritaikymo galimybės;
35.2. Identifikuotas rinkos ir (ar) regiono poreikis ar problema;
35.3. Siūlomas produktas, paslauga ar kitas veiklos sprendimas;
35.4. Kuriama vertė klientui ir veiklos išskirtinumas;
35.5. Tikslinė auditorija ir klientų pasiekimo būdai;
35.6. Pagrindiniai veiklos procesai ir jų organizavimas;
35.7. Skaitmeninių, automatizavimo ir (ar) dirbtinio intelekto sprendimų panaudojimo galimybės produktyvumui didinti;
35.8. Preliminarūs veiklos kaštai ir kainodara;
35.9. Preliminarios pajamų, pelningumo ir ekonominio tvarumo prielaidos;
35.10. Pagrindinės veiklos rizikos;
35.11. Ne trumpesnio kaip 6 mėnesių laikotarpio veiklos vystymo ir augimo veiksmų planas.
36.  Programos dalyvių pasiekti rezultatai ir pasitenkinimas Programa vertinami anketinės apklausos būdu, kurią vykdo Perkančioji organizacija ne vėliau kaip likus 5 kalendorinėms dienoms iki Paslaugų sutarties pabaigos. Programos dalyvių pasitenkinimas Programa vertinamas taikant Net Promoter Score (toliau – NPS) metodą. Programos NPS rodiklis turi būti ne mažesnis kaip 80.
37. Tiekėjas turi užtikrinti, kad Programos dalyviams Programos ciklo pabaigoje būtų pateikta aktuali mokymų medžiaga, praktinės priemonės, nuorodos į mokymų metu naudotus skaitmeninius ir dirbtinio intelekto įrankius, šaltinius, skaičiuokles, šablonus ir kita su produktyvios, ekonomiškai tvarios ir didesnę pridėtinę vertę kuriančios veiklos vystymu susijusi naudinga informacija.

BAIGIAMOJO RENGINIO ORGANIZAVIMAS

38.       Tiekėjas Programos įgyvendinimo pabaigoje privalo suorganizuoti baigiamąjį Programos renginį, orientuotą į Programos dalyvių praktinį įsitraukimą, motyvaciją, profesinių ryšių kūrimą, tinklaveiką bei Programos metu parengtų produktyvios veiklos vystymo planų ir (ar) veiklos sprendimų pristatymą, vertinimą ir tolesnio vystymo galimybių stiprinimą.
39. Renginys turi apimti:
39.1. Ne mažiau kaip vieną įkvepiantį pranešimą jaunimo auditorijai aktualia tema, susijusia su profesinių kompetencijų pritaikymu ekonominei vertei kurti, produktyvumu, technologijų taikymu, veiklos vystymu, regionų ekonominėmis galimybėmis ar kita Programos tikslus atitinkančia tema;
39.2. Programos dalyvių parengtų produktyvios veiklos vystymo planų ir (ar) veiklos sprendimų pristatymą, sudarant galimybę pristatyti jų kuriamą vertę, atliepiamą rinkos ir (ar) regiono poreikį, ekonominį pagrįstumą, produktyvumo didinimo potencialą ir numatomus tolesnio vystymo veiksmus;
39.3. Programos dalyvių pristatytų produktyvios veiklos vystymo planų ir (ar) veiklos sprendimų praktinį grįžtamąjį ryšį iš ekspertų, mentorių, Perkančiosios organizacijos atstovų ir (ar) kviestinių verslo atstovų;
39.4. Neformalios tinklaveikos ir profesinių ryšių kūrimo veiklas, sudarančias galimybes Programos dalyviams užmegzti kontaktus su ekspertais, mentoriais, verslo, profesinio mokymo įstaigų ir kitais renginio dalyviais;
39.5. Papildomus jaunimo auditorijai aktualius kultūrinius, kūrybinius, technologinius ar motyvacinius elementus, didinančius Programos dalyvių įsitraukimą ir motyvaciją toliau vystyti Programos metu parengtus sprendimus.
40.  Galutinį baigiamojo renginio konceptą pasiūlo Tiekėjas ir ne vėliau kaip per 7 darbo dienas nuo Paslaugų sutarties įsigaliojimo dienos kartu su Programos įgyvendinimo planu pateikia Perkančiajai organizacijai. Baigiamojo renginio koncepte turi būti pateikta ne mažiau kaip preliminari renginio struktūra, pagrindinės veiklos, Programos dalyvių rezultatų pristatymo formatas, vertinimo ir grįžtamojo ryšio organizavimo principai, tinklaveikos veiklos bei produktyvios veiklos sprendimų prizinio fondo įgyvendinimo principai.
41.  Baigiamojo Programos renginio tikslas – sudaryti galimybes Programos dalyviams pristatyti Programos metu parengtus produktyvios veiklos vystymo planus ir (ar) veiklos sprendimus, gauti praktinį grįžtamąjį ryšį, plėsti profesinių kontaktų ratą, užmegzti ryšius su verslo, ekspertų ir mentorių bendruomene bei stiprinti dalyvių gebėjimus ir motyvaciją toliau vystyti ekonomiškai tvarią, produktyvią, konkurencingą ir didesnę pridėtinę vertę kuriančią veiklą.
42.  Baigiamojo renginio turinys turi būti orientuotas į jaunimo auditorijai aktualias temas, praktines patirtis, realius profesinių kompetencijų pritaikymo pavyzdžius, produktyvumo didinimo sprendimus ir įkvepiančias veiklos vystymo patirtis. Renginio programa, pranešėjai, interaktyvių veiklų turinys ir pagrindiniai renginio elementai turi būti suderinti su Perkančiąja organizacija ne vėliau kaip prieš 25 kalendorines dienas iki renginio.
43.  Baigiamasis Programos renginys turi būti organizuojamas šiuolaikiškoje, jaunimo auditorijai pritaikytoje ir tinklaveikai, Programos dalyvių rezultatų pristatymui bei interaktyvioms veikloms tinkamoje erdvėje. Patalpos turi atitikti taikomų teisės aktų, įskaitant higienos ir saugos reikalavimus, nuostatas. Renginio vieta turi būti raštu suderinta su Perkančiąja organizacija ne vėliau kaip prieš 35 kalendorines dienas iki renginio.
44.  Tiekėjas atsakingas už visos baigiamajam renginiui reikalingos infrastruktūros, techninio ir organizacinio aprūpinimo užtikrinimą, įskaitant garso, vaizdo, prezentacijų demonstravimo ir kitą renginio programai, Programos dalyvių pristatymams, interaktyvioms veikloms ir tinklaveikai reikalingą įrangą bei priemones.
45.  Renginio trukmė – ne mažiau kaip 3 valandos, neįskaičiuojant pasitikimo, kavos pertraukų ir kitų renginio pertraukų laiko.
46.  Baigiamajame Programos renginyje turi dalyvauti ne mažiau kaip 70 dalyvių, iš kurių ne mažiau kaip 40 turi sudaryti profesinio mokymo įstaigų mokiniai ir (ar) absolventai, įskaitant ne mažiau kaip 20 Programos dalyvių. Renginyje taip pat turi dalyvauti ekspertai, mentoriai, profesinio mokymo įstaigų atstovai, verslo atstovai ir (ar) kiti kviestiniai svečiai.
47.  Tiekėjas privalo užtikrinti organizuotą Programos dalyvių transportavimą į baigiamojo renginio vietą ir iš jos, kai renginys organizuojamas ne toje savivaldybėje, kurioje įgyvendinamas atitinkamas Programos ciklas, arba kai dėl Programos įgyvendinimo geografijos ir dalyvių pasiekiamumo toks transportavimas yra objektyviai būtinas.
48.  Baigiamojo Programos renginio metu Tiekėjas turi organizuoti Programos dalyvių parengtų produktyvios veiklos vystymo planų ir (ar) veiklos sprendimų pristatymą bei konkursinį vertinimą. Renginio metu turi būti atrinkti ir apdovanoti ne mažiau kaip 5 geriausiai įvertinti Programos dalyvių produktyvios veiklos vystymo planai ir (ar) veiklos sprendimai. Tiekėjas privalo užtikrinti ne mažesnį kaip 1 500 Eur prizinį fondą, skirtą geriausiai įvertintų sprendimų įgyvendinimui, praktiniam išbandymui, produktyvumo didinimui ar tolesniam vystymui. Prizinį fondą turi sudaryti: I vieta – 500 Eur; II vieta – 350 Eur; III vieta – 250 Eur; ne mažiau kaip 2 papildomi paskatinamieji prizai po 200 Eur. Prizinio fondo lėšos turi būti skirtos su įvertinto produktyvios veiklos vystymo plano ir (ar) veiklos sprendimo įgyvendinimu ar tolesniu vystymu susijusioms reikmėms, įskaitant, bet neapsiribojant, prototipo sukūrimu ar tobulinimu, profesinių darbo priemonių ar įrangos įsigijimu, skaitmeninių, automatizavimo ar dirbtinio intelekto sprendimų taikymu, veiklos procesų efektyvinimu, produkto ar paslaugos testavimu, klientų pasiekimo sprendimų išbandymu ar kitomis tiesiogiai su pristatyto sprendimo įgyvendinimu susijusiomis reikmėmis.
49.  Produktyvios veiklos vystymo planai ir (ar) veiklos sprendimai turi būti vertinami pagal iš anksto nustatytus kriterijus, apimančius ne mažiau kaip:
49.1. Kuriamą pridėtinę vertę; 
49.2. Rinkos ir (ar) regiono poreikio atliepimą; 
49.3. Ekonominį pagrįstumą ir pajamų potencialą; 
49.4. Produktyvumo didinimo potencialą; 
49.5. Sprendimo įgyvendinamumą; 
49.6. Augimo ir tolesnio vystymo potencialą.
50.  Programos dalyvių produktyvios veiklos vystymo planų ir (ar) veiklos sprendimų vertinimą turi atlikti komisija, sudaryta iš Perkančiosios organizacijos atstovų, ekspertų, mentorių ir (ar) kviestinių verslo atstovų. Galutinis prizinio fondo įgyvendinimo mechanizmas, prizų skyrimo ir panaudojimo principai, vertinimo kriterijai ir komisijos sudėtis turi būti suderinti su Perkančiąja organizacija ne vėliau kaip prieš 25 darbo dienas iki renginio. Tiekėjas papildomai turi pritraukti partnerių įsteigtus prizus ar kitas paskatinimo priemones Programos dalyviams ir (ar) kitiems baigiamojo renginio dalyviams, iš anksto suderinęs jų pobūdį ir skyrimo principus su Perkančiąja organizacija.
51. Tiekėjas turi parengti ir Programos dalyviams įteikti pažymėjimus, patvirtinančius programos baigimą ir kurie atitinka šiuos reikalavimus:
51.1. Forma: Pažymėjimai turi būti elektroninio formato.
51.2. Dizainas: Pažymėjimuose turi būti nurodytas Programos pavadinimas, dalyvio vardas ir pavardė, Programos baigimo data, trumpas aprašymas apie Programą, Perkančiosios organizacijos logotipas, taip pat galimi kiti Perkančiosios organizacijos nurodyti elementai. Pažymėjimų dizainas turi būti suderintas su Perkančiąja organizacija likus ne mažiau kaip 7 d. d. iki Programos pabaigos;
51.3. Parengiamų pažymėjimų kiekis turi atitikti Programą sėkmingai užbaigusių Programos dalyvių skaičių.
52. Tiekėjas pasirūpina maitinimo paslaugomis 2 (dviejų) kavos pertraukų metu – pasitikimo metu ir renginio eigoje – baigiamajame renginyje. Bendras kavos pertraukų laikas neviršija 1 val. Kavos pertraukų organizatoriai suderinami su Perkančiąja organizacija ne vėliau kaip prieš 7 darbo dienas iki baigiamojo renginio pradžios. Vienam renginio dalyviui, vieną kavos pertrauką sudaro:
52.1. Kava ir arbata (juoda, žalia, vaisinė);
52.2. Gyvūninės kilmės ir augalinės kilmės pienas (arba grietinėlė ir augalinis pienas);
52.3. Vanduo stikliniuose buteliuose arba kitoje talpoje (pvz., ąsočiuose) su citrina, mėta ar vaisiais, užtikrinant jo prieinamumą viso renginio metu;
52.4. Cukrus, medus ar kt. saldikliai;
52.5. Ne mažiau kaip 2 vnt. desertų vienam dalyviui (pvz., sausainiai, pyragėliai, keksiukai ar kiti desertai). Turi būti numatyti pasirinkimai skirtingiems mitybos poreikiams, įskaitant vegetariškus, veganiškus bei, esant poreikiui, maisto produktų netoleruojantiems dalyviams pritaikytus pasirinkimus.
52.6. Ne mažiau kaip 4 vnt. sūrių užkandžių vienam dalyviui (pvz., sumuštiniai, mini burgeriai, užkandėlės, suktinukai ar pan.). Turi būti numatyti pasirinkimai skirtingiems mitybos poreikiams, įskaitant vegetariškus, veganiškus bei, esant poreikiui, maisto produktų netoleruojantiems dalyviams pritaikytus pasirinkimus.
52.7. Ne mažiau kaip 1 vnt. šviežio vaisiaus vienam dalyviui (pvz., bananas, obuolys, kriaušė, apelsinas ar pan.).
53.  Tiekėjas turi užtikrinti baigiamojo Programos renginio fotografavimo ir filmavimo paslaugas. Renginio metu turi būti padaryta:
53.1. Ne mažiau kaip 100 kokybiškų renginio nuotraukų;
53.2. Ne vėliau kaip tą pačią dieną Perkančiajai organizacijai perduota ne mažiau kaip 10 atrinktų kokybiškų nuotraukų, tinkamų viešinimui ir komunikacijai;
53.3. Sukurtas ne trumpesnis kaip 2 minučių trukmės renginio vaizdo apžvalgos („aftermovie“) filmukas, pritaikytas Programos viešinimui ir socialinei komunikacijai.
54.  Visa renginio metu sukurta vizualinė medžiaga turi būti perduota Perkančiajai organizacijai skaitmeniniu formatu ne vėliau kaip per 2 darbo dienas po renginio.
55.  Baigiamasis renginys įgyvendinamas pagal iš anksto suderintą ir Perkančiosios organizacijos patvirtintą renginio planą – scenarijų, parengtą atsižvelgiant į Techninės specifikacijos 10.2.7 papunktyje ir V skyriuje nustatytus reikalavimus.

56. Visos Paslaugos turi būti suteiktos ne vėliau kaip iki 2026 m. gruodžio 15 d. (imtinai). Esant objektyvioms aplinkybėms, Paslaugų teikimo terminas gali būti pratęstas ne ilgiau kaip 3 darbo dienoms, raštišku abiejų šalių susitarimu, sutartyje nustatyta tvarka.
57. Ne vėliau kaip per 3 darbo dienas nuo Paslaugų suteikimo termino pabaigos Tiekėjas Perkančiajai organizacijai turi pateikti galutinę Programos įgyvendinimo ataskaitą (Techninės specifikacijos Priedas Nr. 2), kurioje turi būti pateikta:
57.1. Programos veiklų ir pasiektų rezultatų suvestinė;
57.2. informacija apie Programos dalyvių įsitraukimą ir pasiektus rodiklius;
57.3. Programos dalyvių grįžtamojo ryšio apibendrinimas;
57.4. rekomendacijos dėl Programos tobulinimo ir tęstinumo ateityje.
58. Ne vėliau kaip kartu su galutine Programos įgyvendinimo ataskaita Tiekėjas Perkančiajai organizacijai turi pateikti rašytines rekomendacijas dėl tolimesnio Programos vystymo ir tobulinimo. Rekomendacijose turi būti pateiktos įžvalgos dėl Programos turinio, mokymų metodų, dalyvių įtraukimo, praktinių veiklų bei galimų Programos tęstinumo krypčių kitose Perkančiosios organizacijos iniciatyvose.
 
























_____________________________
  Techninės specifikacijos 
Priedas Nr. 1

VERSLUMO UGDYMO IR PROFESINIO STARTO PROGRAMOS PROJEKTAS

1. Programos tikslas:  
Profesinio mokymo įstaigų mokinių produktyvaus profesinio starto programos tikslas – suteikti profesinio mokymo įstaigų mokiniams praktinių žinių, verslumo, produktyvumo ir veiklos vystymo kompetencijų bei individualią ekspertinę pagalbą, reikalingą profesinėms kompetencijoms pritaikyti kuriant ekonomiškai gyvybingą, rinkos poreikius atitinkančią ir didesnę pridėtinę vertę kuriančią savarankišką ekonominę veiklą.
Programa orientuota ne tik į savarankiškos ekonominės veiklos pradžią, bet ir į gebėjimą kurti produktyvią, finansiškai pagrįstą, konkurencingą ir augimo potencialą turinčią veiklą, atsižvelgiant į klientų poreikius, vietos ekonominį kontekstą, regiono galimybes, technologinius pokyčius ir šiuolaikinius darbo organizavimo principus.
Programos metu dalyviai turi būti skatinami identifikuoti realias rinkos ir (ar) regiono problemas bei poreikius, vertinti savo profesinių kompetencijų komercinio pritaikymo galimybes, kurti ir tikrinti veiklos idėjas, formuoti vertės pasiūlymus, planuoti klientų pritraukimą, kainodarą, pajamas ir sąnaudas, taikyti skaitmeninius bei dirbtinio intelekto sprendimus veiklos produktyvumui didinti ir rengti praktiškai įgyvendinamus produktyvios veiklos planus.
Programa turi būti grindžiama praktiniu mokymusi, realių situacijų sprendimu, eksperimentavimu, individualizuota ekspertine pagalba ir šiuolaikinių veiklos vystymo metodų taikymu. Programos metu dalyviai turi turėti galimybę praktiškai išbandyti ir tobulinti savo veiklos idėjas, gauti ekspertų ir mentorių grįžtamąjį ryšį bei ugdyti kūrybiškumo, problemų sprendimo, komunikacijos, finansinio planavimo, skaitmeninių technologijų taikymo, savarankiškumo ir bendradarbiavimo kompetencijas.
Programa turi būti įgyvendinama jaunimo auditorijai patraukliu, įtraukiu, intensyviu ir šiuolaikišku formatu, skatinančiu dalyvių aktyvų įsitraukimą, praktinį veikimą ir atsakomybę už savo vystomos veiklos idėjos pažangą.

2. Programą turi sudaryti:
· Ne mažiau kaip 5 praktiniai mokymai skirtingomis temomis. Programos ciklą sudaro ekspertų vedami mokymai pagal Tiekėjo parengtą ir su Perkančiąja organizacija suderintą mokymų medžiagą. Mokymai organizuojami kontaktiniu būdu;
· Programos dalyviams sudaroma galimybė pagal individualų poreikį pasinaudoti individualiomis konsultacijomis Techninėje specifikacijoje nustatyta apimtimi ir tvarka;
· 1 baigiamasis Programos renginys, organizuojamas Programos įgyvendinimo pabaigoje; 
· Produktyvios veiklos plano arba kitos analogiškos praktinio veiklos planavimo priemonės parengimas ir taikymas Programos metu;
· Programos dalyvių produktyvios veiklos planų, veiklos idėjų ar Programos metu sukurtų sprendimų pristatymas baigiamojo renginio metu; 
· Geriausiai įvertintų Programos dalyvių produktyvios veiklos planų, veiklos idėjų ar sprendimų paskatinimas, sudarant galimybes gautas paskatinimo priemones panaudoti veiklos produktyvumui, skaitmenizavimui, technologiniam atsinaujinimui, rinkos pasiekiamumui ar kitam veiklos vystymui.
· Reikalavimai produktyvios veiklos plano šablonui:
· Produktyvios veiklos plano arba kitos analogiškos praktinio veiklos planavimo priemonės struktūra turi būti aiški, praktiška ir pritaikyta profesinio mokymo įstaigų mokinių auditorijai bei turi apimti:
· Programos dalyvio profesinės kompetencijos ir jų pritaikymo galimybės;
· Identifikuotas rinkos ir (ar) regiono poreikis ar problema;
· Siūlomas produktas, paslauga ar kitas veiklos sprendimas;
· Kuriama vertė klientui ir veiklos išskirtinumas;
· Tikslinė auditorija ir klientų pasiekimo būdai;
· Pagrindiniai veiklos procesai ir jų organizavimas;
· Skaitmeninių, automatizavimo ir (ar) dirbtinio intelekto sprendimų panaudojimo galimybės produktyvumui didinti;
· Preliminarūs veiklos kaštai ir kainodara;
· Preliminarios pajamų, pelningumo ir ekonominio tvarumo prielaidos;
· Pagrindinės veiklos rizikos;
· Ne trumpesnio kaip 6 mėnesių laikotarpio veiklos vystymo ir augimo veiksmų planas.
· Produktyvios veiklos plano šablonas:
· turi būti pateikiamas redaguojamu formatu;
· turi būti pritaikytas nuosekliam pildymui Programos metu;
· turi būti orientuotas į praktinį pritaikomumą;
· turi būti suprantamas ir lengvai naudojamas jaunimo auditorijai;
· turi būti suderintas su Perkančiąja organizacija prieš Programos įgyvendinimo pradžią.
· Programos pabaigoje dalyvio užpildytas planas turi tapti praktiškai pritaikoma veiklos planavimo priemone.
· Programos atributika kiekvienam Programos dalyviui (ne mažiau kaip Programos vizualinį identitetą atitinkantis medžiaginis krepšys (angl. tote bag) ir Programos ženkliukas (angl. pin badge)); 

3. Programa turi būti įgyvendinta iki 2026 m. gruodžio 15 d. (imtinai). Vienai mokymų grupei per kalendorinę savaitę organizuojami ne daugiau kaip vienos temos mokymai. Individualios konsultacijos teikiamos viso Programos įgyvendinimo metu. Programa užbaigiama baigiamuoju Programos renginiu.


4. Programos uždaviniai: 
1. Ugdyti profesinio mokymo įstaigų mokinių gebėjimą profesines kompetencijas pritaikyti kuriant ekonomiškai gyvybingą ir didesnę pridėtinę vertę kuriančią veiklą.
2. Ugdyti gebėjimą identifikuoti realius klientų, rinkos ir (ar) regiono poreikius bei jų pagrindu formuoti praktiškai įgyvendinamas veiklos idėjas.
3. Suteikti dalyviams praktinių žinių apie vertės kūrimą klientui, veiklos išskirtinumą, konkurencinį pranašumą ir veiklos modelio formavimą.
4. Ugdyti dalyvių gebėjimą praktiškai tikrinti veiklos idėjos aktualumą ir priimti sprendimus remiantis klientų, rinkos bei ekspertų grįžtamuoju ryšiu.
5. Suteikti dalyviams praktinių žinių apie klientų paiešką, pardavimus, komunikaciją, skaitmeninį matomumą ir rinkos pasiekiamumo didinimą.
6. Ugdyti gebėjimą vertinti veiklos kaštus, formuoti kainodarą, planuoti pajamas ir įvertinti veiklos ekonominį gyvybingumą bei pelningumo potencialą.
7. Supažindinti dalyvius su šiuolaikiniais skaitmeniniais įrankiais, automatizavimo ir dirbtinio intelekto sprendimais, galinčiais didinti veiklos produktyvumą ir mažinti neefektyvias laiko bei kitų išteklių sąnaudas.
8. Ugdyti gebėjimą planuoti veiklos procesus, efektyviai organizuoti darbą ir priimti sprendimus dėl technologinių bei skaitmeninių sprendimų taikymo.
9. Ugdyti gebėjimą parengti praktiškai įgyvendinamą produktyvios veiklos planą ir pristatyti savo veiklos idėją potencialiems klientams, partneriams, ekspertams ar kitoms suinteresuotoms šalims.
10.  Stiprinti dalyvių kūrybiškumo, iniciatyvumo, problemų sprendimo, komunikacijos, savarankiškumo ir bendradarbiavimo kompetencijas.
11.  Sudaryti galimybes dalyviams užmegzti ryšius su ekspertais, mentoriais, verslo atstovais ir kitais jaunais žmonėmis.
12.  Skatinti profesinių kompetencijų panaudojimą kuriant vietos ir regiono poreikius atitinkančias, produktyvias ir didesnę pridėtinę vertę kuriančias ekonomines veiklas.

5. Programos atitikimas tikslinės auditorijos poreikiams.  
Programos tikslinė auditorija – profesinio mokymo įstaigų mokiniai ir absolventai iki 29 metų amžiaus, siekiantys profesines kompetencijas pritaikyti kuriant ir (ar) vystant savarankišką ekonominę veiklą, išbandyti veiklos idėją, didinti planuojamos veiklos produktyvumą arba ugdyti praktines veiklos vystymo kompetencijas. Programa turi būti įgyvendinama ne mažiau kaip dviejose Lietuvos pasienio regione esančiose profesinio mokymo įstaigose. Kiekvienoje profesinio mokymo įstaigoje turi būti suformuota ne mažiau kaip viena Programos dalyvių grupė. Iš viso Programoje turi būti įgyvendinami ne mažiau kaip 2 Programos ciklai (2 grupės).
Programoje dalyvaujančių asmenų skaičius vienoje grupėje – ne mažesnis kaip 10 ir ne didesnis kaip 20 Programos dalyvių. Programos metu turi būti kuriama motyvuojanti, palaikanti ir eksperimentavimą skatinanti aplinka.

	Eil. Nr.
	Temos pavadinimas 
	Mokymosi valandos 

	
	
	teorinės
	praktinės
	iš viso

	1.  
	Profesinės kompetencijos, regiono poreikiai ir vertės kūrimas. 
Turimų profesinių kompetencijų ir jų komercinio pritaikymo galimybių įvertinimas; vietos ir regiono poreikių, problemų ir galimybių identifikavimas; veiklos idėjos vystymas; kliento problemos supratimas; vertės pasiūlymo kūrimas; veiklos išskirtinumo ir didesnės pridėtinės vertės formulavimas; pirminis veiklos idėjos patikrinimas.
	2 
	2
	4

	2.  
	Klientų paieška, pardavimai ir rinkos pasiekiamumas. 
Tikslinės auditorijos ir klientų segmentų supratimas; klientų poreikių tikrinimas; pirmųjų klientų paieškos būdai; komunikacija su klientais; pagrindiniai pardavimo principai; socialinių tinklų ir skaitmeninių kanalų panaudojimas; asmeninio ir profesinio matomumo kūrimas; klientų pritraukimo ir išlaikymo principai.
	2
	2
	4

	3.  
	Produktyvumas, skaitmeniniai įrankiai ir dirbtinis intelektas. 
Veiklos procesų ir laiko sąnaudų vertinimas; produktyvumo didinimo principai; skaitmeniniai įrankiai veiklos organizavimui; automatizavimo galimybės; dirbtinio intelekto įrankių taikymas kasdienėms ir profesinėms užduotims; klientų, užsakymų ir informacijos valdymas; skaitmeninių sprendimų pasirinkimas pagal konkrečios veiklos poreikius.
	2
	2
	4

	4.  
	Finansiškai gyvybinga veikla ir augimo planavimas. 
Pagrindiniai veiklos kaštai; kainodaros principai; darbo laiko ir kitų išteklių vertės įvertinimas; pajamų ir išlaidų planavimas; pelningumo ir finansinio gyvybingumo vertinimas; individualios veiklos ir juridinių veiklos formų pagrindai; pirmųjų klientų ir pajamų planavimas; investicijų į produktyvumą vertinimas; paprasti finansų valdymo įrankiai.
	2
	2
	4

	5.  
	Produktyvios veiklos planas ir idėjos pristatymas.
 Produktyvios veiklos modelio apibendrinimas; veiklos aktualumo klientui ir (ar) regionui pagrindimas; pirmųjų veiksmų ir 90 dienų plano sudarymas; pagrindinių rizikų įvertinimas; idėjos pateikimas; viešasis kalbėjimas; pasirengimas trumpam veiklos idėjos pristatymui; grįžtamojo ryšio priėmimas; produktyvios veiklos plano pristatymas; pasirengimas baigiamajam renginiui.
	2
	2
	4

	Iš viso*: 
	10
	10
	20


*Į mokymosi valandas nėra įskaičiuotas laikas, skirtas kavos ir pietų pertraukoms.
 



Techninės specifikacijos 
Priedas Nr. 2 
(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

_______________________________ 
(Adresatas (perkančioji organizacija)) 
 
GALUTINĖ PASLAUGŲ TEIKIMO ATASKAITA
_____________ Nr. ______
(Data)
 
1. Įgyvendinti Programos ciklai. Lentelėje nurodomi įgyvendinti ciklai pagal skirtingas profesines mokyklas, juose dalyvavusių dalyvių skaičius, ekspertų skaičius, ir kita informacija.  
	Nr. 
	Veiklos pavadinimas (iš patvirtinto Programos įgyvendinimo plano) 
	Veiklos trukmė (val.) 
	Dalyvių skaičius  
	Regionas 
	Komentarai (kita Perkančiajai organizacijai reikalinga žinoti informacija) 

	1. 
	Programos ciklas 
	 
	x dalyvių

	X miestas 
	 

	2. 
	 
	 
	 
	 
	 


 
2. Baigiamasis renginys. Lentelėje pateikiama informacija apie dalyvių skaičių: Programos dalyvių, patyrusių verslo profesionalų , ekspertų, kviestinių svečių skaičius. Kartu su ataskaita pridedami renginių dalyvių sąrašai. 
	Nr. 
	Veiklos pavadinimas (iš patvirtinto Programos įgyvendinimo plano) 
	Veiklos trukmė (val.) 
	Dalyvių skaičius  
	Renginio vieta ir data
	Renginyje dalyvavę pranešėjai (nurodomas vardas ir pavardė, pranešimo tema) 

	1. 
	Baigiamasis renginys 
	 
	
	X vieta
	 


 
3. Paslaugų teikimo laikotarpiu pasiekti rezultatai:  
	 
	Per ataskaitinį laikotarpį pasiektas rodiklis 
	Komentarai  

	Įgyvendintų Programos ciklų skaičius, vnt.
	  
	  

	Suorganizuotų mokymų skaičius, vnt.
	  
	  

	Bendra mokymų trukmė, val.
	
	

	Programos dalyvių mokymų kokybės vertinimas (mokymų turinys, ekspertai, praktinės veiklos), balais
	
	

	Programos pristatymo veiklose dalyvavusių profesinio mokymo įstaigų mokinių skaičius, vnt.
	  
	  

	Unikalių Programą užbaigusių Programos dalyvių skaičius, vnt.
	
	

	Programos dalyvių, parengusių produktyvas verslo vystymo planą ar kitą praktinio veiklos planavimo priemonę, skaičius, vnt.
	
	

	Programos dalyvių, pasiekusių Techninės specifikacijos 35 punkte numatytus rezultatus, skaičius ir proc.
	
	

	Suteiktų individualių konsultacijų skaičius, vnt.
	
	

	Baigiamųjų Programos renginių skaičius, vnt.
	
	

	Baigiamojo Programos renginio dalyvių skaičius, vnt.
	
	

	Programos dalyvių baigiamojo renginio vertinimas (formatas, pranešėjai, organizavimas, veiklos), balais
	
	

	Programos dalyvių pasitenkinimas Programa (NPS rodiklis)
	
	

	Programos dalyviams skirti prizinio fondo paskatinimai, vnt.
	
	


 
4. Įgyvendintos programos refleksija.  Įgyvendintų veiklų tinkamumo vertinimas, programos poveikis dalyvių verslumo įgūdžiams ir kompetencijoms, pasiektų rodiklių apibendrinimas, kilusių iššūkių ir gerųjų praktikų pristatymas. 
5. Rekomendacijos. Šioje dalyje pateikiamos rekomendacijos dėl tolimesnio Programos vystymo, tobulinimo ir praktinio pritaikymo kitose Perkančiosios organizacijos iniciatyvose.

